RÁMCOVÁ ZMLUVA

*uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZoVO“) a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa ust. § 663 a nasl. zákona č. 40/1964 Zb. Občianskeho zákonníka v znení neskorších zmien a doplnení (ďalej len „zmluva“)*

**Zmluvné strany:**

**Predávajúci:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

*(ďalej len „****predávajúci****“)*

**a**

**Kupujúci:**

Názov: **Fakultná nemocnica s poliklinikou F. D. Roosevelta Banská Bystrica**

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBAXXX

Zriadená: Zriaďovacou listinou: MZ SR č. 1842/90-A/II-I z 18.12.1990 v znení neskorších zmien

*(ďalej len „****kupujúci****“)*

*(predávajúci a kupujúci ďalej spoločne len „****zmluvné strany****“)*

Článok I.

Úvodné ustanovenia

1. Táto zmluva sa uzatvára ako výsledok verejného obstarávania v súlade so ZoVO. Kupujúci na obstaranie predmetu tejto zmluvy použil postup verejného obstarávania – nadlimitná zákazka zverejnená vo vestníku EU pod číslom ...................a vo vestníku SR č. ...../2024, zo dňa..............
2. Predávajúci je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
3. Táto zmluva sa uzatvára s  jedným účastníkom verejného obstarávania, bez opätovného otvorenia súťaže.

Článok II.

Predmet zmluvy

1. Predmetom tejto zmluvy je Dodávka diagnostických súprav a spotrebného materiálu pre (doplní uchádzač)
2. chemickú analýzu moču a vyšetrenie močového sedimentu,

pre Centrálny laboratórny komplex (ďalej len „tovar“) vrátane prenájmu a servisu automatických analytických systémov, podľa špecifikácie uvedenej v Prílohe č. 3, ktorá je neoddeliteľnou súčasťou tejto zmluvy.

Článok III.

Spôsob, čas a miesto dodania

1. Kupujúci sa zaväzuje tovar podľa Prílohy č. 3 tejto zmluvy objednávať u predávajúceho na základe čiastkových objednávok elektronicky prostredníctvom e-mailu zaslaného na .............................. /*doplní predávajúci*/, pričom predávajúci je povinný takto prijatú objednávku potvrdiť tiež elektronicky e-mailom na e-mailovú adresu, z ktorej bola objednávka prijatá.
2. Kupujúci sa zaväzuje ním objednaný tovar podľa príslušnej objednávky a v súlade s podmienkami dojednanými v tejto zmluve prevziať a zaplatiť zaň dohodnutú kúpnu cenu.
3. Súčasťou dodania tovaru sú aj služby spojené s dodaním tovaru do miesta plnenia.
4. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej doručenia, pričom do tejto lehoty sa nezapočítava čas od piatka 15:00 hod. do pondelka 08:00 hod., a obdobne to platí pred dňom štátneho sviatku alebo dňom pracovného pokoja.
5. Objednávka, ktorá nebola potvrdená podľa predchádzajúcej vety, nepovažuje sa za záväznú a kupujúci je oprávnený tovar dodaný na základe nezáväznej objednávky odmietnuť prevziať.
6. Kupujúci v objednávkach uvedie:
7. označenie kupujúceho a predávajúceho,
8. číslo zmluvy, číslo objednávky a dátum jej vystavenia,
9. názov tovaru, kód tovaru tak ako je označený v Prílohe č. 3 tejto zmluvy prípadne iné označenie,
10. množstvo tovaru,
11. dohodnutú kúpnu cenu za jednotku tovaru,
12. pečiatku a podpis oprávnenej osoby.
13. Predávajúci je povinný dodať tovar v zmysle potvrdenej objednávky podľa bodu 4 tohto článku do 48 hodín od potvrdenia objednávky.
14. Predávajúci je povinný dodať kupujúcemu spolu s tovarom dodací list. Kupujúci na dodacom liste podpisom a pečiatkou potvrdí dodanie a prevzatie tovaru.
15. Tovar objednaný kupujúcim bude predávajúcim dodaný do miesta dodania, ktorým je Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, nemocničnÁ lekárEŇ, -1. poschodie v čase od 07:00 hod. do 15:00 hod.
16. Tovar bude pri dodaní zo strany predávajúceho zabezpečený a chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu.
17. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa tovar nezhoduje s vystavenou a potvrdenou objednávkou a taktiež ak tovar prišiel poškodený a/alebo znehodnotený.
18. Predávajúci sa zaväzuje dodať kupujúcemu tovar nový, nepoužitý, nerepasovaný,  minimálne s technicko-medicínskymi a funkčnými parametrami uvedenými v prílohe č. 3 tejto zmluvy.
19. Záväzok predávajúceho dodať tovar vrátane služieb s tým súvisiacich sa považuje za splnený riadnym dodaním tovaru a vykonaním služieb s tým súvisiacich. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto zmluvy, technické parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto zmluvou.

Článok IV.

**Nájom modulov**

1. Predmetom tejto zmluvy je záväzok predávajúceho, po dobu trvania tejto zmluvy, prenechať do užívania kupujúcemu, za účelom splnenia podmienky dodávania tovaru kupujúcemu a jeho spotreby
2. Modul pre chemickú analýzu moču a vyšetrenia močového sedimentu.

(ďalej len „predmet nájmu“ a/alebo „zariadenie“) za podmienok dohodnutých v tejto zmluve, v rozsahu podľa špecifikácie uvedenej v Prílohe č. 3, ktorá je neoddeliteľnou súčasťou tejto zmluvy.

1. Súčasťou predmetu plnenia podľa tejto zmluvy (prenájom zariadení) je aj poskytnutie dohodnutých služieb, ktorých cena je zahrnutá v cene nájmu, v rozsahu:
2. zabezpečenie pripravenosti miesta umiestnenia predmetu nájmu, vrátane potrebných a nevyhnutných stavebných úprav miesta umiestnenia, vrátane zabezpečenia potrebných povolení príslušných orgánov štátnej správy; Prípustné sú stavebné úpravy v nevyhnutnom rozsahu, bez zásahu do nosných prvkov budovy. Zmluvné strany sa dohodli, že náklady na stavebné úpravy a zabezpečenie pripravenosti miesta umiestnenia predmetu nájmu znáša predávajúci.
3. doprava zariadenia do a z miesta dodania, manipulácia z vozidla do miesta inštalácie v rámci budovy, vybalenie a odber a likvidácia obalov;
4. doprava zariadenia z miesta dodania po ukončení zmluvy;
5. inštalácia zariadení v mieste dodania vrátane spustenia do prevádzky a nastavenia;
6. napojenie na existujúci software kupujúceho (Laboratórny informačný systém);
7. poskytovanie telefonických alebo on-line konzultácií týkajúcich sa zariadení vyškolenými pracovníkmi predávajúceho;
8. odovzdanie návodu na obsluhu v slovenskom jazyku a zabezpečenie bezplatného zaškolenia zamestnancov kupujúceho;
9. komplexné služby údržby a servisu zariadení, ktoré zabezpečí pre kupujúceho predávajúci, a to po celú dobu trvania zmluvného vzťahu.
10. Predávajúci sa zaväzuje dodať predmet nájmu a zabezpečiť jeho uvedenie do prevádzky podľa tohto článku v lehotách podľa časového harmonogramu, ktorý tvorí prílohu č. 4 tejto zmluvy (ďalej len „časový harmonogram“).
11. Predávajúci vyhlasuje, že sa oboznámil so stavom miesta umiestnenia predmetu nájmu u kupujúceho a jeho stav mu je dobre známy.
12. V prípade ukončenia tejto zmluvy je kupujúci oprávnený užívať predmet nájmu až do času spotrebovania dodaného tovaru, ktorého spotreba je na predmet nájmu viazaná.
13. Predávajúci sa zaväzuje rešpektovať charakter prevádzky kupujúceho, ktorý je zdravotníckym zariadením a zabezpečiť plynulosť a nepretržitosť prevádzky oddelenia Centrálneho laboratórneho komplexu v štandardnom režime a to po celú dobu trvania tejto zmluvy.
14. Kupujúci sa za užívanie predmetu nájmu zaväzuje predávajúcemu zaplatiť odplatu podľa tejto zmluvy.
15. Kupujúci nie je oprávnený prenechať predmet nájmu do užívania tretej osobe.
16. Kupujúci je povinný chrániť predmet nájmu pred poškodením, stratou, zničením.
17. Predávajúci sa zaväzuje zabezpečiť poistenie predmetu nájmu počas celej doby trvania tejto zmluvy.
18. Zmluvné strany sa dohodli, že kupujúci má k predmetu nájmu po skončení tejto zmluvy predkupné právo. Predávajúci sa zaväzuje ponúknuť kupujúcemu predmet nájmu na predaj a to do 30 dní odo dňa skončenia tejto zmluvy uplynutím času, na ktorý bola dojednaná podľa článku XV. ods. 1 tejto zmluvy a to za kúpnu cenu vo výške zostatkovej hodnoty predmetu nájmu. V prípade ak bude zostatková hodnota predmetu nájmu v čase skončenia tejto zmluvy nulová, predávajúci sa zaväzuje ponúknuť kupujúcemu predmet nájmu na predaj za kúpnu cenu vo výške 1,00 EUR.

**Článok V.**

**Subdodávatelia a zápis v registri partnerov verejného sektora**

1. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov. V takom prípade predávajúci v prílohe k tejto zmluve najneskôr v čase jej uzavretia uvedie údaje o všetkých známych subdodávateľoch a to v rozsahu údajov uvedených v Prílohe č.1 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ predávajúci použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Predávajúci je povinný písomne predložiť kupujúcemu na odsúhlasenie každého subdodávateľa.
6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok VI.**

**Odplata a platobné podmienky**

1. Odplata je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z., ktorou sa vykonáva zákon o cenách v znení neskorších predpisov.
2. Odplata je uvedená  v Prílohe č. 2. Odplata je pre kupujúceho konečná a zahŕňa všetky náklady súvisiace so zabezpečením a dodaním tovaru, v súlade s ustanoveniami tejto zmluvy, vrátane dopravy, cla, dovoznej prirážky, obalov a ostatných poplatkov a nákladov súvisiacich s  dodaním tovaru do miesta dodania (ďalej len “kúpna cena“).
3. Predávajúcemu vzniká nárok na zaplatenie kúpnej ceny na základe riadneho plnenia v súlade s touto zmluvou a vystavenou a potvrdenou objednávkou.
4. Predávajúci sa zaväzuje, že kupujúcemu bude fakturovať len skutočne dodané množstvo tovaru s uplatnením cien, ktoré sú uvedené v Prílohe č. 2 k tejto zmluve.
5. Zmluvné strany sa dohodli, že kupujúci sa za nájom predmetu nájmu podľa článku III. tejto zmluvy zaväzuje predávajúcemu zaplatiť odplatu vo výške špecifikovanej v prílohe č. 2 tejto zmluvy, mesačne pozadu (ďalej len „cena nájmu“) na základe vystavenej faktúry predávajúcim.
6. Zmluvné strany berú na vedomie skutočnosť, že kupujúci preddavky neposkytuje.
7. Zmluvné strany sa dohodli, že predávajúci kupujúcemu vystaví a zašle faktúru elektronicky (ďalej len elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
8. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
9. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
10. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ *(doplní predávajúci)* a doručenej kupujúcemu na emailovú adresu: ekonomicke@nspbb.sk. Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
11. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
12. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
13. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami najneskôr do 4 dní odo dňa dodania tovaru podľa jednotlivých čiastkových objednávok, najneskôr však do 5. pravcovného dňa nasledujúceho mesiaca, po dodaní tovaru.
14. **Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list a protokol o odovzdaní a prevzatí tovaru. Faktúra musí obsahovať aj odvolávku na číslo tejto zmluvy. Fakturované položky uvedené vo faktúre sa musia označením a popisom zhodovať s označením a popisom položiek podľa Prílohy č. 2 k tejto zmluve.**
15. Lehota splatnosti faktúry je 60 dní od dňa jej doručenia kupujúcemu. Platby budú realizované bezhotovostným platobným prevodom na číslo účtu uvedené v tejto zmluve. Faktúra sa považuje za uhradenú dňom pripísania finančných prostriedkov na účet predávajúceho.
16. Ak faktúra obsahuje formálne, vecné alebo číselné chyby, alebo ak označenie a popis jednotlivých položiek vo faktúre sa nezhoduje s označením a popisom položiek podľa Prílohy 2, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VII.**

**Podmienky úpravy ceny**

1. Predávajúci je oprávnený požadovať len také zmeny dohodnutej ceny, ktoré vyplývajú:
2. zo zmien daňových predpisov *(zmena výšky zákonnej sadzby DPH),*
3. zo zmien colných predpisov,
4. zo zmien legislatívy, upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať.

O zmene výšky dohodnutej ceny predávajúci informuje kupujúceho.

1. Inflačná doložka:
2. Po uplynutí 12 mesiacov od uvedenia predmetu nájmu do ostrej prevádzky je predávajúci oprávnený navrhnúť zmenu dojednanej jednotkovej ceny jednotlivých položiek podľa Prílohy č. 2 tejto zmluvy v prípade ak budú splnené nasledujúce podmienky:
* priemerná miera inflácie meraná harmonizovaným indexom spotrebiteľských cien pre oblasť Slovenskej republiky dokladovaná Štatistickým úradom SR dosiahne v priemere viac ako 2,00 % oproti kalendárnemu roku, v ktorom bola zmluva uzatvorená a
* navrhované navýšenie pôvodne dojednanej jednotkovej ceny pre jednotlivú položku nepresiahne 5% a súčasne nesmie prekročiť cenu stanovenú v Zozname kategorizovaných ŠZM vydanom MZ SR,
* zmenou jednotkových cien jednotlivých položiek v súhrne nebude prekročený finančný limit podľa § 5 ZoVO, ktorým by sa menil charakter zákazky zadanej v procese verejného obstarávania a navýšená hodnota plnenia bude v súlade s § 18 ods. 5 ZoVO,
* predávajúci neporušil svoju povinnosť dodať a uviesť zariadenie do prevádzky v lehote podľa časového harmonogramu v zmysle prílohy č. 4 tejto zmluvy ako aj povinnosť dodať tovar v lehote podľa článku III. ods. 7 tejto zmluvy.
1. Inflačná doložka sa uplatní postupom, kedy predávajúci doručí kupujúcemu písomný návrh na zmenu dojednanej jednotkovej ceny jednotlivých položiek, ktoré sú predmetom plnenia tejto zmluvy, spolu s potvrdením Štatistického úradu SR o miere inflácie v SR a s aktualizovaným rozpočtom jednotlivých položiek, vo formáte podľa Prílohy č. 2 tejto zmluvy. Následne kupujúci do 10. dní od doručenia návrhu zašle predávajúcemu písomné vyjadrenie k navrhovanej zmene.
2. V prípade ak s navrhovanou zmenou kupujúci súhlasí, predloží spolu s kladným vyjadrením predávajúcemu návrh na uzatvorenie písomného dodatku k zmluve. Predávajúci je v tomto prípade oprávnený uplatniť si zmenu cien na tie objednávky, ktoré budú vystavené až po nadobudnutí účinnosti uzatvoreného dodatku.
3. V prípade ak s navrhovanou zmenou nebude kupujúci súhlasiť, má ktorákoľvek zo zmluvných strán právo túto zmluvu vypovedať a to v 1 mesačnej výpovednej lehote odo dňa doručenia výpovede druhej zmluvnej strane.
4. Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade ak predávajúci neposkytne zľavu podľa predchádzajúcej vety, je kupujúci oprávnený od zmluvy odstúpiť.
5. V prípade, že počas doby trvania tejto zmluvy výrobca, ktorý dodáva tovar predávajúcemu, zníži ceny tovarov, ktoré sú predmetom tejto zmluvy, predávajúci zníži ceny kupujúcemu v rovnako pomere ako boli znížené ceny zo strany výrobcu.

**Článok VIII.**

**Zodpovednosť za vady**

1. Predávajúci sa zaväzuje, dodávať tovar v množstve, sortimente, akosti a s vlastnosťami, stanovenými kvalitatívnymi a technickými parametrami, určenými príslušnými predpismi vzťahujúcimi sa na daný predmet tovaru, v súlade s platnou legislatívou SR a podľa požiadaviek kupujúceho zadaných v tejto zmluve a v špecifikácii predmetu zákazky. Tovar dodaný v rozpore s predchádzajúcou vetou sa považuje za tovar dodaný s vadami. Predávajúci nenesie žiadnu zodpovednosť za vady, ktoré boli spôsobené neodbornou prevádzkou a/alebo obsluhou pri ďalšom využití tovaru.
2. Kupujúci pri prevzatí tovaru od predávajúceho vykoná prehliadku tovaru za účelom zistenia zjavných vád. V prípade, že kupujúci zistí vadu, je povinný ju ihneď oznámiť predávajúcemu a má právo tovar neprevziať.
3. Pri zistení množstevného, hmotnostného a sortimentového rozdielu alebo má tovar zjavné vady, je poškodený alebo znehodnotený kupujúci okamžite vyzve predávajúceho, aby sa dostavil k riešeniu reklamácie a predávajúci je povinný vymeniť tento tovar za tovar v zodpovedajúcej kvalite a bez vád najneskôr do 48 hodín od uznania reklamácie. V prípade ak reklamáciu nie je možné vyriešiť výmenou tovaru, je kupujúci oprávnený od objednávky odstúpiť, prípadne sa zmluvné strany môžu dohodnúť na zľave z ceny vadného tovaru formou dobropisu. Právo voľby medzi jednotlivými nárokmi podľa predchádzajúcej vety patrí kupujúcemu.
4. Kupujúci je povinný uplatniť si u predávajúceho právo zo skrytých vád tovaru bez zbytočného odkladu po tom, ako ich zistil.
5. O prijatí nárokov z vád tovaru  poverený zamestnanec predávajúceho vystaví kupujúcemu doklad s uvedením identifikačných údajov kupujúceho, dátumu, kedy sa nároky uplatnili, vady akého tovaru boli uplatnené, kedy bol tovar zakúpený, za akú cenu, stručný popis vady, doklad opatrí pečiatkou predávajúceho a svojim vlastnoručným podpisom.
6. Predávajúci garantuje, že dodaný tovar je tovarom najvyššej akosti a bude po dobu záručnej doby spôsobilý na použitie na dohodnutý účel, resp. na obvyklý účel a zachová si dohodnuté, resp. inak obvyklé vlastnosti. Zistené reklamácie a skryté vady uplatňuje kupujúci okamžite telefonicky na tel. č.:....................., elektronicky na adrese ................................., pričom zabezpečí uskladnenie reklamovaného tovaru tak, aby nedošlo k jeho narušeniu.

**Článok IX.**

**Servisné podmienky**

1. Predávajúci sa zaväzuje poskytovať kupujúcemu počas celej doby trvania zmluvy nepretržitý komplexný autorizovaný servis 24/7 (vrátane víkendov a sviatkov) na predmet nájmu a jeho súčasti. Plné servisné pokrytie predstavuje súbor opatrení, ktoré bude v zahrnuté v cene nájmu za predmet nájmu vykonávať predávajúci po dobu trvania nájmu, za účelom jeho bezporuchovej prevádzky a za účelom udržania všetkých parametrov uvedených v technickej špecifikácii predmetu nájmu s možnosťou nahlásenia poruchy telefonicky (slovenský alebo český jazyk) alebo pomocou QR kódu.
2. Autorizovaný záručný servis zahŕňa najmä:
3. opravu vád a porúch predmetu nájmu, t.j. uvedenie predmetu nájmu do stavu plnej využiteľnosti vzhľadom k jeho technickým parametrom;
4. dodávku a výmenu všetkých potrebných náhradných dielov a súčiastok v prípade ich poruchy;
5. dodávku a zabudovanie náhradných dielov, materiálov, ktoré sú potrebné k riadnej a bezporuchovej prevádzke predmetu nájmu, vrátane ich demontáže, odvozu a ekologickej likvidácie;
6. v prípadoch ak je to relevantné, vykonanie validácií a kalibrácií zariadenia (resp. jeho relevantných častí) s periodicitou podľa odporučenia výrobcu zariadenia;
7. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu. Tieto prehliadky a opravy smie vykonávať len kvalifikovaný personál autorizovaný výrobcom s doložením osvedčenia (certifikát servisného technika na konkrétny typ prístroja);
8. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
9. práce (servisné hodiny) a dojazdy servisných technikov predávajúceho do miesta inštalácie predmetu nájmu v rámci zabezpečenia servisu;
10. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky zariadenia;
11. údržba software vrátane vykonávania aktualizácií t.j. update softwarového vybavenia predmetu nájmu, ak sú k dispozícií a ak sa vzťahujú na predmet kúpy.
12. Autorizovaný servis predmetu nájmu, ako je uvedený v bode 2 tohto článku, bude zabezpečovať predávajúci a to vrátane dopravy technika na miesto opravy, prác spojených s odstránením vád, náhradných dielov a poradenskej starostlivosti. Predávajúci sa zaväzuje, že v prípade výmeny náhradného dielu, ktorý môže byť vnímaný ako nebezpečný odpad, zabezpečí ekologickú likvidáciu vymeneného náhradného dielu do 30 dní odo dňa výmeny, pričom o tejto skutočnosti je povinný predložiť kupujúcemu kópiu potvrdenia o ekologickej likvidácii náhradných dielov, najneskôr do 15 dní odo dňa likvidácie.
13. Ak kupujúci nahlási predávajúcemu poruchu alebo znefunkčnenie tovaru, predávajúci je povinný zabezpečiť odozvu od telefonického (alebo prostredníctvom QR kódu) nahlásenia poruchy max. do 2 hodín v rámci pracovných dní, víkendov aj sviatkov (pod odozvou obstarávateľ rozumie priamu komunikáciu servisného technika alebo aplikačného špecialistu s obsluhou analyzátora, identifikácia a prípadné riešenie vzniknutého problému prostredníctvom vzdialeného prístupu).
14. Predávajúci je povinný zabezpečiť, že servisný technik sa dostaví na opravu prístrojového vybavenia max. do 48 hodín od telefonického (alebo prostredníctvom QR kódu) nahlásenia poruchy v rámci víkendov aj sviatkov, v pracovné dni nasledujúci pracovný deň po nahlásení poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim. Odbornú inštaláciu zariadenia, funkčnú skúšku, zaškolenie obsluhy a záručný servis bude zabezpečovať servisné stredisko .............. *(uchádzač/predávajúci uvedie názov servisného strediska, sídlo, telefón, e-mail a meno kontaktnej osoby centrály servisného strediska)* a servisný technik .......*....... (uchádzač/predávajúci uvedie telefón, e-mail a meno kontaktnej osoby servisného technika).* V prípade ak bude predávajúci zabezpečovať inštaláciu a zarúčný servis predmetu kúpy zmluvnými kapacitami, tieto uvedie do Prílohy č. 1 zmluvy.
15. Kupujúci nahlási poruchu alebo znefunkčnenie tovaru telefonicky (slovenský alebo český jazyk) alebo pomocou QR kódu alebo na email servisného strediska predávajúceho ....................... *(uchádzač/predávajúci uvedie telefónne číslo alebo email, na ktorý sa budú zasielať informácie o poruchách).*
16. *Predávajúci je povinný zabezpečiť odstránenie vady prístrojového vybavenia v zmysle jeho plného* sfunkčnenia, s odbornou starostl*ivosťou:*
17. *najneskôr do ... hodín (uvedie uchádzač/predávajúci – požiadavka verejného obstarávateľa/kupujúceho max do 48 hodín)* od nástupu servisného technika na opravu v prípade ak ide o odstránenie poruchy s originálnymi náhradnými dielmi. Ak pripadne koniec lehoty na deň pracovného voľna, tak lehota končí až nasledujúci pracovný deň.
18. najneskôr do ... hodín *(uvedie uchádzač/predávajúci – požiadavka verejného obstarávateľa/kupujúceho max do 24 hodín)* od nástupu servisného technika na opravu v prípade ak ide o odstránenie poruchy bez náhradných dielov. Ak pripadne koniec lehoty na deň pracovného voľna, tak lehota končí až nasledujúci pracovný deň.

**Článok X.**

**Kybernetická bezpečnosť**

1. Predávajúci vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a je povinný prijať primerané bezpečnostné opatrenia, ktoré mu kupujúci predpíše, ak je to nevyhnutné pre plnenie tejto zmluvy, najmä (nie však výlučne) v prípade vzdialeného prístupu.
2. Kupujúci ako poskytovateľ zdravotnej starostlivosti je prevádzkovateľom základnej služby v zmysle § 17 o kybernetickej bezpečnosti.
3. V prípade potreby zabezpečenia vzdialeného prístupu do systému kupujúceho je predávajúci povinný vopred oboznámiť s touto skutočnosťou kupujúceho (Oddelenie informačných technológií) a následne sa oboznámiť s politikou informačnej bezpečnosti, ktorá mu bude predložená a zaväzuje sa ju dodržiavať v časti, v ktorej je služba predávajúceho pripojená k sieti základnej služby alebo informačnému aktívu (doméne) základnej služby podľa §19, odseku 2 zákona o kybernetickej bezpečnosti.
4. Predávajúci berie na vedomie a súhlasí s tým, že bezpečnostná politika kupujúceho sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov kupujúceho a aktuálnym hrozbám týkajúcim sa kupujúceho, ktoré by mohli mať potenciálny nepriaznivý vplyv na základnú službu kupujúceho. Kupujúci je povinný po oznámení o potrebe vzdialeného prístupu a jeho odsúhlasení písomne alebo e-mailom oboznámiť predávajúceho s aktualizovanou Politikou informačnej bezpečnosti a upozorniť predávajúceho na zmeny v nej uvedené oproti predchádzajúcej verzii, pričom predávajúci následne vyhodnotí dopad zmien na aktuálne prijaté opatrenia a informuje kupujúceho o postupe, ktorý je potrebné zrealizovať na strane predávajúceho pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti kupujúceho a jeho úspešnom zrealizovaní potvrdí predávajúci ich akceptáciu e-mailom na e-mailovú adresu security@nspbb.sk.
5. Predávajúci sa zaväzuje chrániť všetky informácie poskytnuté kupujúcim, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí predávajúceho.
6. Predávajúci je povinný prijať a dodržiavať bezpečnostné opatrenia v oblastiach podľa § 20 ods. 3 písm. d) g) až i), k) a m) zákona o kybernetickej bezpečnosti a v rozsahu špecifikovanom v politike informačnej bezpečnosti kupujúceho.
7. Predávajúci poskytne kupujúcemu v prípade potreby zoznam pracovných rolí, ktoré budú mať prístup k informáciám alebo údajom kupujúceho ( v rozsahu meno, priezvisko, pracovná rola). Predávajúci je povinný oznámiť kupujúcemu každú zmenu v personálnom obsadení.
8. Kupujúci určuje nasledovnú kontaktnú osobu pre komunikáciu s predávajúcim vo veci kybernetickej bezpečnosti: Manažéra kybernetickej bezpečnosti – e-mail: madamjakova@nspbb.sk, tel.: +421 48 441 2602.
9. Predávajúci určí a oznámi kontaktnú osobu pre komunikáciu s kupujúcim vo veci kybernetickej bezpečnosti: na email uvedený v bode 8. tohto článku.
10. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade ak akékoľvek osoby majú prístup k informáciám a údajom kupujúceho sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
11. Predávajúci je povinný bezodkladne informovať kupujúceho o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto bode Zmluvy vyššie.
12. Kupujúci je oprávnený vykonať u predávajúceho audit zameraný na overenie plnenia povinností predávajúceho, najmä na overenie technického, technologického a personálneho vybavenia predávajúceho a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u predávajúceho pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti predávajúceho, ktoré predávajúci využíva pri plnení svojich povinností v oblasti kybernetickej bezpečnosti v rozsahu predmetu zmluvy. Výdavky kupujúceho spojené s vykonaním auditu znáša kupujúci. Náklady predávajúceho znáša predávajúci a to v rozsahu jeden audit za kalendárny rok v rozsahu práce jeden človek o deň pre zamestnancov predávajúceho. V prípade, ak bude kupujúci požadovať vykonanie auditu nad rámec tohto rozsahu alebo kontroly viac ako jeden krát do roka, kupujúci sa zaväzuje znášať náklady s tým spojené. Kupujúci je povinný oznámiť predávajúcemu najmenej 20 (slovom: dvadsať) pracovných dní vopred, že chce vykonať audit, oznámiť rozsah auditu, spôsob jeho vykonania a zoznam členov auditného tímu.
13. Oprávnené nedostatky alebo pochybenia zistené auditom je predávajúci povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy kupujúceho na ich odstránenie.
14. Predávajúci je povinný pri audite aktívne spolupracovať s kupujúcim a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom kupujúceho vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
15. Audítor, osoba poverená kupujúcim, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Kupujúci a jeho poverení zamestnanci pri návšteve priestorov predávajúceho v rámci výkonu auditu musia dodržiavať pokyny predávajúceho týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie kupujúci.
16. Predávajúci sa v súlade s § 8 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto zmluvy bezodkladne vrátiť, previesť všetky informácie, ku ktorým mal počas trvania zmluvného vzťahu prístup kupujúcemu alebo ich podľa jeho pokynov zničiť.
17. Predávajúci sa v súlade s § 8 ods. 2 písm. p) vyhlášky č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. kupujúceho; tento záväzok predávajúceho ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Článok XI.**

**Sankcie**

1. V prípade ak bude kupujúci v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
2. Kupujúci je oprávnený uplatniť si zmluvnú pokutu vo výške 0,1 % z ceny nedodaného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu dodania, najmenej však vo výške 50,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
3. Kupujúci je oprávnený uplatniť si zmluvnú pokutu vo výške 0,1% z ceny vadného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného tovaru uvedenú v článku VIII. bod 3 tejto zmluvy najmenej však vo výške 50,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.
4. Kupujúci je oprávnený uplatniť si zmluvnú pokutu vo výške 0,1% z ceny čiastkovej objednávky tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu na potvrdenie zaslanej objednávky zo strany kupujúceho v stanovenej lehote najmenej však vo výške 50,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutej lehoty na potvrdenie zaslanej objednávky.
5. Kupujúci je oprávnený uplatniť si zmluvnú pokutu vo výške 50,- eur za každú, aj začatú hodinu omeškania v prípade, že predávajúci nedodrží zmluvne dohodnutú lehotu, na nástup technika na servis zariadenia, na výmenu vadného zariadenia alebo jeho časti alebo odstránenie vád zariadenia podľa článku IX. tejto zmluvy. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru alebo odstránenia vád.
6. Kupujúci je oprávnený uplatniť si zmluvnú pokutu vo výške 100,- eur za každý, aj začatý deň omeškania v prípade, že predávajúci nedodrží zmluvne dohodnutú lehotu na odborné zaškolenie zamestnancov k predmetu nájmu, alebo lehotu na inštaláciu a uvedenie predmetu nájmu do prevádzky. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu.
7. Kupujúci je oprávnený uplatniť si zmluvnú pokutu vo výške 100,- eur za každé jednotlivé porušenie v prípade, že predávajúci nezabezpečí ekologickú likvidáciu náhradných dielov, prípadne nedoručí kópiu potvrdenia o ekologickej likvidácii dielov kupujúcemu, ak je ekologická likvidácia náhradných dielov požadovaná na základe platnej legislatívy. Uplatnením zmluvnej pokuty však nie je dotknutá povinnosť predávajúceho splniť povinnosť ekologickej likvidácie.
8. Kupujúci je oprávnený uplatniť si voči predávajúcemu zmluvnú pokutu vo výške 3.000,- eur v prípade každého jednotlivého porušenia ustanovení článku X. tejto zmluvy o  kybernetickej bezpečnosti, ak sa na predmet plnenia vzťahujú.
9. Kupujúci je oprávnený uplatniť si u predávajúceho zmluvnú pokutu vo výške 1.500,00,- eur v prípade ak bude zmluva predčasne ukončená, t.j. skôr ako uplynutím doby, na ktorú bola uzatvorená z dôvodu na strane predávajúceho.
10. Predávajúci sa zaväzuje, že si nebude voči kupujúcemu nárokovať iné, než vyššie uvedené sankcie.

**Článok XII.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru, ak v tejto zmluve nie je uvedené inak.
2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok XIII.**

**Postúpenie a započítanie pohľadávok**

1. Zmluvné strany sa v zmysle § 525 ods. 2 zákona č. 40/1964 Zb. Občianskeho zákonníka dohodli, že akékoľvek pohľadávky, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho.
2. V zmysle Príkazu ministra zdravotníctva SR č. 7/2017 zo dňa 25. septembra 2017 sa na predchádzajúci písomný súhlas kupujúceho s postúpením pohľadávky na tretiu osobu vyžaduje predchádzajúci písomný súhlas Ministerstva zdravotníctva SR.
3. V prípade ak predávajúci postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
4. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné len na základe písomnej dohody o započítaní pohľadávok štátu, v zmysle § 8 zák. č. 374/2014 Z.z. o pohľadávkach štátu v platnom znení.

**Článok XIV.**

**Skončenie zmluvy**

1. Platnosť zmluvy pred uplynutím dohodnutej doby je možné ukončiť vzájomnou dohodou zmluvných strán k dátumu, ktorý si dohodnú.
2. Táto zmluva alebo jej časť môže byť vypovedaná ktoroukoľvek zo zmluvných strán aj bez udania dôvodu alebo z dôvodov výslovne uvedených v tejto zmluve. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.
3. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo  sa o tomto porušení dozvedela. Za podstatné porušenie povinnosti sa považuje najmä: bezdôvodné odopretie plnenia tejto zmluvy, opakované dodanie tovaru s vadami alebo opakované nedodanie tovaru v stanovenom termíne a množstve a omeškanie kupujúceho s úhradou faktúry o viac ako dva po sebe idúce mesiace.
4. V prípade, ak predávajúci poruší povinnosť vyplývajúcu mu z článku IV. tejto zmluvy kupujúcemu nedodá a/alebo neuvedie do prevádzky zariadenie v lehote podľa časového harmonogramu alebo ak opakovane poruší svoju povinnosť dodať tovar včas, kupujúci má právo od zmluvy odstúpiť.
5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
6. V prípade ak predávajúci z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu dodania tovaru, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru. Kupujúci má právo odstúpiť od tejto zmluvy aj z dôvodov uvedených v ustanovení § 19 Zákona o verejnom obstarávaní.
7. Pre vylúčenie akýchkoľvek pochybností, zmluvné strany berú na vedomie, že skončenie tejto zmluvy nemá vplyv na plnenie objednávok, ktoré boli vystavené a potvrdené pred jej skončením.
8. Kupujúci môže od tejto zmluvy odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný.
9. Právne účinky odstúpenia od tejto zmluvy nastávajú dňom doručenia písomného oznámenia o odstúpení druhej zmluvnej strane. Odstúpenie od tejto zmluvy musí mať písomnú formu a musí byť doručené druhej zmluvnej strane.

**Článok XV.**

**Trvanie, platnosť a účinnosť zmluvy**

1. Táto zmluvy sa uzatvára na dobu určitú, a to na dobu 72 mesiacov odo dňa nadobudnutia účinnosti tejto zmluvy. Zmluvné strany sa dohodli, že v prípade, že kupujúci písomne oznámi predávajúcemu záujem predĺžiť zmluvu najneskôr tri mesiace pred uplynutím lehoty podľa predchádzajúcej vety tohto ustanovenia, zmluvné strany sa zaväzujú uzavrieť dodatok k tejto zmluve, v zmysle ktorého sa predĺži platnosť a účinnosť tejto zmluvy na obdobie ďalších 12 mesiacov a to za rovnakých podmienok aké boli dohodnuté touto zmluvou a v súlade so zákonom o verejnom obstarávaní
2. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv SR.

**Článok XVI.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti o zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

**Článok XVII.**

**Doručovanie**

1. Zmluvné strany sa dohodli, že všetky písomné oznámenia a iné písomnosti budú doručované poštou doporučene na adresu zmluvnej strany uvedenú v záhlaví tejto zmluvy alebo osobným doručením (vrátane využitia oprávnenej kuriérskej služby) alebo prostredníctvom emailu. V prípade, ak zmluvná strana doporučenú zásielku alebo osobne doručovanú zásielku odmietne prevziať alebo doporučenú zásielku doručovanú poštou pošta vráti odosielateľovi ako nevyžiadanú v úložnej lehote alebo z dôvodu „adresát neznámy", považuje sa zásielka za doručenú v tretí deň odo dňa jej odoslania. V prípade zaslania písomnosti prostredníctvom emailu sa písomnosť považuje za doručenú spätným potvrdením o prečítaní e-mailu.
2. V prípade zmeny sídla zmluvnej strany na inú adresu, než je adresa takejto zmluvnej strany uvedenej v záhlaví tejto zmluvy, bude doručovanie na novú adresu vykonávané po tom, ako dotknutá zmluvná strana písomne oznámi druhej zmluvnej strane zmenu adresy svojho sídla; do dňa takéhoto oznámenia možno dotknutej zmluvnej strane naďalej doručovať na jej adresu uvedenú v záhlaví tejto zmluvy ako aj na adresu jej nového sídla, ak sa stala doručujúcej zmluvnej strane známou inak (výhoda práva účinného doručenia na ktorúkoľvek z takýchto adries).

**XVIII.**

**Záverečné ustanovenia**

1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
2. Túto zmluvu je možné meniť len písomnou formou, ako dodatok k zmluve, pri dodržaní podmienok dojednaných v tejto zmluve a v súlade ustanovení § 18 Zákona o verejnom obstarávaní, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
3. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
4. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a Zákonom o verejnom obstarávaní tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
5. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
7. Táto zmluva je vyhotovená v štyroch rovnopisoch, z ktorých každý má platnosť originálu. Kupujúci aj predávajúci obdržia po dvoch rovnopisoch.
8. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
9. Neoddeliteľnou súčasťou tejto zmluvy sú:

Príloha č. 1 – *Vyhlásenie uchádzača o subdodávkach*;

Príloha č. 2 – *Cenová ponuka č.*       zo dňa      ;

Príloha č. 3 –*Opis predmetu zmluvy*;

Príloha č. 4 – *Časový harmonogram.*

V Banskej Bystrici, dňa ......................... V....................,dňa ...................

**Za kupujúceho Za predávajúceho**

**.............................................................. ..............................................................**

 Ing. Miriam Lapuníková, MBA

 riaditeľka